Publication: Magyar Közlöny
Issue: MK-2011-12 (Year: 2011, Number: 12)
Era: contemporary
Section: a szabálysértésekrõl szóló 1999. évi LXIX. törvény végrehajtásáról szóló 11/2000. (II. 23.) BM rendelet (a továbbiakban:
Paragraph Index: 202

a szabálysértésekrõl szóló 1999. évi LXIX. törvény végrehajtásáról szóló 11/2000. (II. 23.) BM rendelet (a továbbiakban: BM rendelet) 17. § (2) bekezdése megsemmisítését kérte az Alkotmánybíróságtól. Álláspontja szerint az Alkotmány 57. § (5) bekezdésében biztosított jogorvoslathoz való jogtól fosztja meg az érintetteket az Sztv. 86. §-a azáltal, hogy kizárja a jogorvoslatot, ha az eljárást becsületsértési ügyben azért szüntetik meg, mert a sértett nem jelent meg a meghallgatáson és távolmaradását alapos okkal nem mentette ki, vagy azért nem volt idézhetõ, mert lakcímváltozását nem jelentette be, illetve magánindítványát visszavonta. Az indítványozó álláspontja szerint ugyanis az Sztv. 132. §-ában említett panasz nem a békéltetõ eljárás körében hozott határozatra vonatkozik. Megjegyzi azonban az indítványozó, hogy ha az Alkotmánybíróság álláspontja ettõl eltérõ, akkor a határozat közlésérõl szóló BM rendelet 17. § (2) bekezdésének megsemmisítését kezdeményezi. Az alapján ugyanis kizárólag az Sztv. 86. § (1) bekezdése, a 88. § (1) bekezdése és a 121. § (1) bekezdése alapján hozott, az eljárást megszüntetõ határozatot kell közölni a sértettel és képviselõjével, az Sztv. 131. §-a alapján hozott döntést nem. Végül alkotmányellenesnek tartja az indítványozó, hogy a szabálysértési hatóság az eljárást megszüntetõ határozatát kizárólag a sértettel és képviselõjével közli, az eljárás alá vont féllel nem. II.

Source: https://magyarkozlony.hu/hivatalos-lapok/de863ded792f6b79986cb34349bd78202f05e477/dokumentumok/0c4d8800d4a6ea5a46ac53fc58c3aaa4bb89889f/letoltes